Howard Hughes

Howard Robard Hughes jr. (født 24. desember 1905 i Humble i Texas i  USA, død 5. april 1976 i Houston i Texas) var en pilot, ingeniør, industrimann, filmprodusent og filmregissør, en playboy og eksentriker, og en av de rikeste i verden. Han er berømt for å ha satt mangfoldige fartsrekorder i luften, for å ha bygget Hughes H-1 Racer og Hughes Hercules H-4 flyene, hvorav sistnevnte ble bygget for å frakte amerikanske stridsvogner over Atlanteren, for å ha produsert filmene Luftens demoner, Den fredløse og Scarface (basert på gangsteren Al Capones liv), for å ha kjøpt opp og utvidet TWA og mangedoblet dets verdi, for sitt enorme intellekt, og for sin eksentriske oppførsel senere i livet.

Piloten 
Hughes var en stor flyentusiast, og fredag 13. september 1935 satte han ny fartsrekord med 566 km/t i flyet Silver Bullet som han selv hadde tegnet. I 1938 fløy han jorden rundt med en Lockheed Super Electra og satte ny rekord på 3 dager, 19 timer og 17 minutter.

I april 1939 ble han største aksjonær i flyselskapet Transcontinental & Western Air, senere omdøpt til Trans World Airlines. 7. juli 1946 mistet Hughes nesten livet da han prøvefløy et spionfly (XF-11) for amerikanske hær. På sykehuset ble han gitt 50 % sjanse til å overleve. Hughes traff tre hus med flyet sitt, og det brøt ut brann. Han knuste kragebeinet, brakk seks ribbein, skadet lungene sine så alvorlig at han måtte legges i oksygentelt, og han fikk tredjegradsforbrenning av hendene. Avisene trykket daglige rapporter om hans fremgang i sykesengen. Den smertestillende behandlingen han fikk, ble starten på hans avhengighet av opiater, og mustasjen han senere ble så kjent for, var noe han begynte med da for å skjule et arr etter flystyrten.

Under andre verdenskrig hadde Hughes' selskab Hughes Aircraft Company fått kontrakt på å bygge datidens største fly til troppetransport. Flyet som het «Hughes H-4 Hercules», var av tre pga mangel på metall under krigen. Kritikere kalte derfor flyet Spruce Goose («Gran-gås») Selv om Hughes visste at han ikke ville rekke å få flyet ferdig før krigen var over, fortsatt han å bygge videre på det. I 1947 fløy han for første og eneste gang Hercules-flyet som stadig er flyet med det største vingefanget noen gang (97,54 meter).

Sitater 
 I'm not a paranoid deranged millionaire. Goddamit, I'm a billionaire. («Jeg er ikke en paranoid forskrudd millionær. Fan heller, jeg er milliardær.»)
 «Behandler du penger riktig, er de som en trofast hund, som løper etter deg.»

Spor i kulturen 
 Leonardo DiCaprio hadde rollen som Howard Hughes i Martin Scorseses film The Aviator fra 2004.
 The Simpsons laget en parodi på Howard Hughes i avsnittet How I learned to stop worrying and love legalized gambling, der Mr. Burns frykter bakterier og konstruerer modellflyet Spruce Moose.
 State of Mind (den danske musikeren Kim Bülow Bonfils) har utgitt 13 sanger med tekster av Howard Hughes på CD'en  Importance of the Work at Hand.<ref>[https://stateofmind.fm/release/importance-of-the-work-at-hand/ State of Mind: Importance of the Work at Hand]</ref>

 Filmografi (utvalg) 
 
 1930 - Luftens demoner

Referanser

Eksterne lenker 
 The Howard Hughes Corporation.
 Welcome Home Howard – En samling fotografier fra bibliotekene til UNLV.
 .

Flyvere fra USA
Testflyvere
Filmprodusenter fra USA
Personer fra Harris County i Texas
Fødsler i 1905
Dødsfall i 1976